|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. február 26 - ai rendkívüli**

**ülésére**

|  |  |
| --- | --- |
| **Tárgy:** | Pályázati felhívás elfogadása civil szervezetek támogatására |

**Készítette:**

Czikora Petra

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az államháztartáson kívülre nyújtott támogatások rendjéről szóló 15/2020. (IV. 17.) önkormányzati rendelet (a továbbiakban: Rendelet) határozza meg az erzsébetvárosi civil szervezetek támogatására vonatkozó szabályokat. A civil szervezetek támogatásának célja társadalmi szerepvállalásuk segítése, növelése, az önkormányzattal való partneri kapcsolat előmozdítása és a civil szervezetek helyi közéletre gyakorolt hatásának támogatása többek között a kultúra, a közművelődés, a szociális és karitatív tevékenység, a természeti és épített környezet megóvása területeken.

A Rendelet 4.§ (1) bekezdése értelmében az Önkormányzat a tárgyévi költségvetésében állapítja meg a civil szervezetek támogatására biztosított keretösszeget. A 2024. évi költségvetés tervezetében *„7302 Erzsébetvárosi civil szervezetek kerete”* előirányzaton 30.000.000 Ft szerepel e célra. A Képviselő-testület az Önkormányzat 2024. évi költségvetését a 2024. február 21-ei ülésén elfogadta. A Bizottság pedig az erre vonatkozó önkormányzati rendelet hatálybalépését követően hozhat döntést a pályázat kiírásáról. A rendelet hatálybalépésének várható időpontja 2024. február 22.

A Rendelet 4.§ (3) bekezdése alapján a civil szervezetek támogatására vonatkozó pályázati felhívás feltételeinek meghatározásáról és a pályázatok elbírálásáról a Művelődési, Kulturális és Szociális Bizottság jogosult dönteni.

Fentiek alapján javasolom, hogy a Bizottság a civil szervezetek programjainak és működésének támogatására pályázatot írjon ki az alábbiak szerint:

***Programcélú pályázat esetén*** a szervezetek között felosztható keret összege 20.000.000 Ft, az elnyerhető támogatás mértéke legfeljebb 2.000.000 Ft. Az elbírálásnál a program közérdekűségét, a bevont személyek nagyságrendjét, célcsoportját, a pályázati program és a költségvetés megalapozottságát, kidolgozottságát, a korábbi támogatások cél szerinti megvalósulásának tapasztalatait vegye figyelembe a Bizottság. Javasolom továbbá előnyként megfogalmazni azt, ha a megvalósítani kívánt program Erzsébetvárosban valósul meg, a program a civil szellemiséget, a civil kultúrát népszerűsíti, erősíti vagy a civil szférát segítő, támogató programok megvalósítására irányul (pl. tanácsadás, szervezeti kultúra fejlesztése), ha a megvalósításba további civil szervezet kerül bevonásra, valamint azt is, ha a pályázó önrész biztosításával járul hozzá a program létrejöttéhez.

***Működési célú pályázat esetén*** a felosztható keret összege 10.000.000 Ft, az elnyerhető támogatás felső határa: 500.000 Ft. Javaslom, hogy a civil szervezet a pályázatához nyújtsa be éves programtervét, melyet a döntés meghozatala során a Bizottság figyelembe vesz, a szervezet működésének eddigi időtartamával együtt.

*A pályázati felhívások és mellékletei a határozati javaslat mellékletét képezik.*

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2024. (II.26.) határozata a 2024. évi civil pályázatok kiírásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. az erzsébetvárosi civil szervezetek 2024. évi támogatása céljából pályázati felhívásokat tesz közzé
2. a civil szervezetek működési költségeinek támogatására a határozat 1. melléklete szerinti tartalommal,
3. a civil szervezetek programjainak támogatására a határozat 2. melléklete szerinti tartalommal.
4. a határozat 1-2. mellékletét képező pályázati felhívásokat és annak mellékleteit elfogadja.
5. a pályázati felhívások helyben szokásos módon történő közzétételéről a Humánszolgáltató Iroda gondoskodik.

**Felelős:** Veres Zoltán bizottsági elnök

**Határidő**: 2024. március 1.

Budapest, 2024. február 19.

Szücs Balázs

alpolgármester

**Mellékletek:**

Határozati javaslat mellékletei:

1. melléklet: Pályázati felhívás civil szervezetek működési költségeinek támogatására

2. melléklet: Pályázati felhívás civil szervezetek programjainak támogatására